salungan

salungan 美女、少女、可愛

 sapuelac 

 ngatu cacay 
salungan sa, u bangcalay a tatayna(美女), atu u limecedan(少女) a tatayna. salungan sa azihen kya kidu nya limecedan. caay kalecad ku namihcaan, caay kalecaday a kanatal, caay kalecaday a lalangawan, caay tu kalecad ku maazihan nu salungan, caay kalecad tu naazih(看法) nu bangcal(美麗). 

nasumamaday a salunga caay kalecad tu ayzaay a salungan. nu Amilikaay a salungan caay kalecad tu Lipunay a salungan. nu Taywan Yincumin sa salungan sa, caay kalecad ku binacadan sa, caay tu kalecad, u nu Sakizaya a salungan, caay kalecad tu nu Tayan.

 ngatu tusa 
u dadiw nu Sakizaya sapuelac tu salungan a tatayna sa: aya u papah(葉) kalitang(花生) ku mata(眼睛), tabaki ku udu(屁股), maihza ku ciid(樹枝) nu kilang(樹) ku lima nya salungan. mahiza ku damay(水草) nu nanum ku bukes(頭髮). kapah a azihen ku laway. maylay misakakawaw a tatayna. u Oco(歐洲) a maazihan(模型、看法、審美觀) nu salungan sa, sikapahay a icel nu palamu atu kidu. pibihun tawya salunganen ku tau miazih. i Yaco(亞洲) sa, sanglacay atu lameneng ku banges, tabaki ku mata, adidi' ku cihek atu laway, tusa mata-pudac(雙眼皮). ayzaay a maazihan sa, maydih tu kapahay a kidu, tabaki ku cucu, adidi' ku tatelecan(腰), adidi' ku kuku', tanaya' ku kuku', takalaw ku kidu.
 namakayniyan a nasulitan nasakamuwan atu natinengan 
Wikipayke paybalucu'ay pulungamin a cudad-美女

nasulitan nay paybalucu'ay a kawaw nu subana'ay a pu 2018-1, nasulitan ni Tuku Sayun

Taywan Sakizaya putiput(台灣撒奇萊雅族協會) i Youtube-dadipasan nakulitan ni Yiyang Sayun-原住民的審美觀

kakuniza:2018-cacay
kakuniza:tademaw
kakuniza:uzip